**PROCESVERBAL**

**Mbledhja e dates 28.03.2025**

Sotme datë 28.03.2025, ora 11:00, në Sallën e Mbledhjeve kati i II-të, pallati i kulturës “Hasan Prishtina” u zhvillua mbledhja e radhës e Këshillit Bashkiak Kukës, në zbatim të ligjit 139/2015 ”Për Vetëqeverisjen vendore , “Rregulloren e funksionimit dhe organizimin të Këshillit Bashkiak” si dhe njoftimin përkatës.

Në mbledhje morën pjesë : Albert Muja, Destan Spahiu, Arjeta Zela, Edmond Hallaçi,Fasli Gërmizi,Halim Peca, Aurora Guska,Gazmend Oruçi**,** Arjan Cengu, Sami Mata, Valion Muja, Bajr Bajra, Vebi Bajraktari, Gazmend Hallaçi, Ervis Gjana, Averdio Syla,Rustem Ahmetaj, Musë Kastrati**.**

Hapet mbledhja.

Kryetari i Këshillit paraqet rendin e ditës:

1. Miratimi i procesverbalet e mbledhjes së datës **28.02.2025.**
2. **Projektvendim** “ Për dhënien e ndihmës ekonomike nga fondi 6%, **SHKURT** **2025**”.
3. Projektvendim “Për miratimin e tavaneve përgatitore të shpenzimeve të Programit Buxhetor Afatmesëm (PBA) 2026-2028”.
4. **Projektvendim** “Për miratimin e planit vendor të menaxhimit të integruar të mbetjeve, Bashkia Kukës”.
5. Projektvendim “ Për miratimin e ndihmës financiare për banesën e djegur të z. Bujar Fasli Tema”.

Aurora Guska: Banorët e fshatit Bele, para një viti, kanë sjellë një kërkesë për hapje rruge. Kërkesa është e bazuar në ligj. Nuk ju keni kthyer asnjë përgjigje.

Albert Muja: Ne e kemi kërkesën e banorëve. E kemi diskutuar me ta këtë çeshtje.

Aurora Guska: Banorët do ta realizojnë me shpenzimet e tyre. Duhet t’ju jepet leja për punimet. Gjatë kësaj periudhe kam zhvilluar disa konultime me banorët. Problemet e tyre po I paraqes si më poshtë dhe kërkoj informacion në mbledhjen e ardhshme:

* kërkesa për hapje rruge e banorëve të fshatit Bele
* projekti për kanalizimin e ujërave të zeza në lagjen e re dhe lagjen nr. 7
* projekti për trotuatret në lagjen e re
* vendosjen e rampave të shtrira si mundësi për uljen e shpejtësisë së lëvizjes në qytet
* masat e marra për ndërtimin e trotuareve në rrugën Kukës-Gostil dhe Kukës-Ura 6 metroshe

Albert Halilaj: Në fshatin Bele ka probleme pronësie për sipërfaqen ku kërkohet të hapet rruga. Kjo rrugë nuk është në inventarin e rrugëve të bashkisë.

Aurora Guska: Kërkesa është e bazuar në ligj.

Albert Halilaj: Problemet në lagjen e re janë të hershme. Zona është informale. Në lidhje me infrastrukturën, Bashkia Kukës ka dërguar disa projekte. Rrugën e Gostilit ne e kemi prioritet. Kemi kërkuar interpretim sidomos për pjesën e rrethrrotullimit. I kemi fondet dhe do ta realizojmë në kohë rekord.

Gazmend Oruçi: Ju si bashki a keni ndërmarrë ndonjë veprim konkret te institucionet përgjegjëse lidhur me kërkesën e banorëve të fshatit Bele?

Albert Halilaj: Toka është e rrëshqitshme. Duhet një project.

Fasli Gërmizi: I përgëzoj këshilltarët për paraqitjen e problematikave. Rrugët lidhëse të fshatrave me qendrat e njësive si dhe të njësive me qytetin janë probleme prioritare. Duhet t’ju kërkojmë drejtorive përkatëse të studiojnë problematikën.

Albert Muja: Rrugët që lidhin fshatrat me qendrat e njësive kanë nevojë për mirëmbajtje. Për pjesën tjetër është çeshtje studimi.

Fasli Gërmizi: Deklaroj votën pro për 2 pikat e para sepse më duhet të largohem.

Miratohet rendi I ditës.

Pika 1 - Miratimi i procesverbalet e mbledhjes së datës **28.02.2025.** Miratohet. 1 abstenim (Halim Peca)

Pika 2. **Projektvendim** “ Për dhënien e ndihmës ekonomike nga fondi 6%, **SHKURT** **2025**”.

Gazmend Hallaçi: Projektvendimi është shqyrtuar në komision. Për muajin shkurt 2025 kemi 417 familje përfituese nga fondi 6%. Ju propozoj që ta shqyrtoni dhe votoni.

Albert Muja: Në njësinë Malzi janë larguar 13 familje.

Bashkim Guri: Kanë kaluar afatet e aplikimit. Janë bërë aplikimet për muajin tjetër.

Miratohet me të gjitha votat pro.

Pika 3 “Projektvendim “Për miratimin e tavaneve përgatitore të shpenzimeve të Programit Buxhetor Afatmesëm (PBA) 2026-2028”.

Sami Mata: Komisioni e ka shqyrtuar projektvendimin në mbledhjen e datës 26.03.2025. Komisioni konstatoi se tavanet pqërgatitore të shpenzimeve janë të bazura në ligj dhe VKM. Bashkia ka përcaktuar burimet financiare, grantin, transfertat e pakushtëzuara. Si kryetar komisioni, ju propozoj ta miratoni këtë projektvendim.

Nuk ka diskutime. Miratohet. 1 kundër (Gazmend Oruçi)

Pika 5 Projektvendim “ Për miratimin e ndihmës financiare për banesën e djegur të z. Bujar Fasli Tema”. Ky projektvendim nuk ka kaluar në komision por këshilli vendos të shqyrtohet pasi është rast emergjence.

Haxhi Misini: Është djegur banesa e z. Bujar Tema. Komisioni ynë I ngritur me urdhër të kryetarit ka bërë verifikimet dhe preventivin përkatës. Nuk ka diskutime. Miratohet me të gjitha votat pro.

Pika 4 **Projektvendim** “Për miratimin e planit vendor të menaxhimit të integruar të mbetjeve, Bashkia Kukës”. Nuk ka kaluar në komision e për rrjedhojë nuk shqyrtohet nga këshilli.

Halim Peca: Për këtë project, banorët e 2 fshtatrave janë kundër.

Tet ë ndryshme, trajtohet kërkesa e Gentian Shehu. I duhet një shumë prej 13 000 euro për një operacion.

Albert Halilaj: Do merrem vetë me këtë rast. Do të takoj 2 shoqata për mundësimin e shumës së nevojshme.

Mbyllet mbledhja. Firmoset procesverbali i mbledhjes.

**Kukës, datë 28.03.2025**

Sekretari i Kwshillit Kryetari i Kwshillit

Eridona Ramallari Albert Muja